तेल अवीव: पिलिस्ताइन (Philistine ) आरो इजरेइल (Israel) नि गेजेराव सोमजिनाय दावहानि खौरांआ सोरांआव फैदों। बे गाग्लोबलायनायाव जेराव दासिमाव माखासे सुबुंफोरनि जिउबो गोमाबाय। मंगलबारखालि पिलिस्ताइन (Philistine)नि हामास (Hamas) हान्जाया दासिमाव गिदिरसिन गाग्लोबनाय महरै इजरेइल ( Israel )आव 130 रकेट बेरफ्रुसारहोदों। खौरां मोन्नाय बादिब्ला बे गाग्लोबनायाव सौम्या सन्तष मुंनि सासे भारतारि आइजो (Indian Woman)निबो जिउ खहा जादों। सौम्या सन्तष आ थांनाय 7 बोसोरनिफ्रायनो सासे 9 बोसोरनि फिसाज्लाजों लोगोसे फिसायखौ लानानै इजरेइलाव थाबोबाय थादोंमोन। ‘टाइम्स अप इजरेइल’ (Times Of Israel)नि फोरमायथियाव बुंदोंदि, हामासनि गंसे रकेटा सौम्यानि नआव गोग्लैयो जायनि थाखाय बियो जिउ गोमानो गोनां जायो। इजरेइआ हामास (Hamas) खौ मोनसे उदखारि हान्जा महरै सान्नानै लायो।